આ બધા વર્ષો દરમ્યાન મનહરે ખરેખર પોતાનું સ્થાન બનાવી લીધું છે અને ભાઇને પણ સાથે રાખવામાં કસર ના છોડી. ‘કુરબાની’ ના ગીત ‘હમ તુમ્હે ચાહતે હૈ’ માટે એમને ગોલ્ડન ડીસ્ક મળી. “આપ તો ઐસે ન થે”માં અને બીજી અનેક ફિલ્મોમાં એમને પોતાની પ્રતિભા દર્શાવવાની તકો મળી. ‘કુરબાની’નું ગીત સાંભળીને મને તો એમ જ લાગ્યું કે મૂકેશે જ નવો કુમળી વયના અવાજવાળો અવતાર લીધો છે. એમાં ખબર પડી કે મૂકેશનાં અપ્રાપ્ય એવાં ગીતોની મનહરે ગાયેલી એલ.પી.અને કેસેટો બહાર પડી છે.